Bruno Alves

Bruno Eduardo Regufe Alves (sündinud 27. novembril 1981 Póvoa de Varzimis) on endine Portugali jalgpallur (keskkaitsja).

Pärast jalgpallurikarjääri lõppu sai ta Kreeka kõrgliigaklubi Ateena AEK spordidirektoriks.

 Klubikarjäär 
pisi|Bruno Alves 2011. aastal Portugali koondises
Ta alustas klubikarjääri kodumaal Porto jalgpalliklubis. Karjääri algusaastatel mängis ta põhiliselt klubi duubelmeeskonnas ning oli laenul teistes Portugali klubides. Porto põhimeeskonnas tegi ta debüüdi hooajal 2005. aastal. Porto põhimeeskonda murdis ta ennast hooajal 2006–07. Ta mängis Portos kuni 2010. aastani ning tuli sel ajal klubiga neljal korral Portugali meistriks. 2009. aastal valiti ta parimaks Portugali kõrgliiga mängijaks.

2010. aasta augustis sõlmis ta lepingu Venemaa kõrgliigaklubiga Peterburi Zenit. Üleminekusumma oli 22 miljoni eurot. Ta mängis Zenitis kuni 2013. aastani ja tuli klubiga kahel korral Venemaa meistriks.

2013. aasta juunis sõlmis ta kolme aasta pikkuse lepingu Türgi kõrgliigaklubiga Fenerbahçe."Bruno Alves swaps Zenit for Fenerbahçe". UEFA. 6.62013. Vaadatud 22.12.2018 Hooajal 2013–14 tuli ta klubiga Türgi meistriks ja võitis 2014. aastal lisaks Türgi superkarika.

2016. aasta juunis sõlmis Alves kahe aasta pikkuse lepingu äsja Itaalia kõrgliigasse tõusnud Cagliariga."Bruno Alves indosserà la maglia del Cagliari Calcio". Cagliari Calcio. 6.6.2016. Vaadatud 22.12.2018

Hooajal 2017–18 mängis ta Šotimaa kõrgliigaklubis Rangers.

2018. aasta suvel naasis Alves Itaalia kõrgliigasse, liitudes ühe aasta pikkuse lepingu Parmaga."Bruno Alves è un giocatore del Parma". Parm
a Calcio. 12.7.2018. Vaadatud 22.12.2018 Parmas mängis ta lõpuks kokku kolm hooaega.

2021. aasta juulis sõlmis ta kaheaastase lepingu Portugali kõrgliigaklubiga Famalicão, kuid leping katkestati kaks nädalat hiljem."Bruno Alves está de saída do Famalicão após desentendimento com treinador". jn.pt. 20.7.2021. Vaadatud 27.11.2021 2021. aasta septembris sõlmis ta üheaastase lepingu Kreeka kõrgliigaklubiga Apollon Smyrnis, mis jäigi tema jalgpallurikarjääri viimaseks klubiks.

 Koondisekarjäär 
Portugali jalgpallikoondises mängis Alaves aastatel 2007–2018 kokku 96 korda ja lõi 11 väravat. Debüüdi Portugali jalgpallikoondises tegi Alves 2007. aasta juunis Kuiveidi vastu. Esimese värava lõi ta koondise särgis sama aasta 13. oktoobril EM-i valikmängus Aserbaidžaani vastu.

Ta kuulus Portugali koondisse 2010., 2014. ja 2018. aasta maailmameistrivõistlustel, 2008., 2012. ja 2016. aasta Euroopa meistrivõistlustel ning 2017. aasta FIFA konföderatsioonide karikaturniiril. Lisaks kuulus ta Portugali võistkonda 2004. aasta suveolümpiamängude jalgpalliturniiril.

 Saavutused 
Porto
Primeira Liga: 2005–06, 2006–07, 2007–08, 2008–09
Taça de Portugal: 2005–06, 2008–09, 2009–10
Supertaça Cândido de Oliveira: 2006, 2009
Zenit
Premjer Liga: 2010, 2011–12
Venemaa superkarikas: 2011
Fenerbahçe
Süper Lig: 2013–14
Türgi superkarikas: 2014

 Isiklikku 
Ka Bruno Alvese vanem vend Geraldo Alves on olnud profijalgpallur.

 Viited 

 Välislingid 

Kategooria:Portugali jalgpallurid
Kategooria:FC Porto mängijad
Kategooria:Peterburi Zeniti mängijad
Kategooria:Fenerbahçe SK jalgpallurid‏‎ 
Kategooria:Cagliari Calcio mängijad
Kategooria:Rangers FC jalgpallurid
Kategooria:Parma Calcio 1913 mängijad
Kategooria:Primeira Liga mängijad
Kategooria:Serie A mängijad
Kategooria:Sündinud 1981